

**Samtykkeskjema ved utdeling av jodtabletter ved en atomhendelse**

Jodtabletter er lagret sentralt i kommunen.

Ved en atomhendelse kan det bli aktuelt å dele ut jodtabletter til barna/elevene der de oppholder seg på dagtid, etter anbefaling fra Kriseutvalget for atomberedskap.

**Man skal ikke ta jodtabletter hvis man har:**

* Betennelse i skjoldbruskkjertelen eller forstyrrelser i skjoldbruskkjertelfunksjonen
* Dermatitis herpetiformis (Duhrings sykdom)
* Kjent allergi mot jod eller innholdsstoffene i jodtablettene

For barn og elever under 16 år må foresatte bekrefte at personale ved barnehagen/ skolen/ institusjonen kan dele ut jodtabletter. Når eleven har fylt 16 år bestemmer og samtykker de selv.

Hensyn og vurderinger for foresatte (se informasjonsskriv om Atomberedskap og utdeling av jodtabletter og pakningsvedlegget):

1. Har barnet allergi mot jod eller innholdsstoffene i jodtabletter?

2. Har barnet kjent sykdom i skjoldbruskkjertelen?

**SAMTYKKER**

Vi/jeg samtykker til at \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(barnets/elevens

navn) i avdeling/klasse/institusjon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kan motta jodtabletter

fra barnehagens/skolens/institusjonens personale dersom det oppstår en hendelse hvor man kan bli

utsatt for radioaktivt nedfall.

Samtykket gjelder fram til barnet/eleven fyller 16 år. **Det er mitt ansvar som foresatt å opplyse om**

**det tilstøter sykdommer slik at barnet/eleven likevel ikke kan få jodtabletter.**

**SAMTYKKER IKKE**

Vi/jeg samtykker ikke til at\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(barnets/elevens navn) i

avdeling/klasse/institusjon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ kan motta jodtabletter fra

barnehagens/skolens/institusjonens personale dersom det oppstår en hendelse hvor man kan bli

utsatt for radioaktivt nedfall.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Foreldre/foresatte og dato Elever (over 16 år) og dato

Vedlegg til samtykke

**Presisering vedrørende jodtabletter for personer med stoffskifte-sykdom eller**

**dermatitis herpetiformis.**

*Utarbeidet i samarbeid mellom Nasjonal behandlingstjeneste for CBRNE-medisin, Norsk*

*endokrinologisk forening og Norsk barnelegeforening. Siste oppdatering 10.03.22.*

Inntak av jod i tablettform vil blokkere opptaket av radioaktivt jod etter en atomhendelse. Dette vil

hos barn og unge redusere risikoen for kreft i skjoldbruskkjertelen. Dersom innbyggere i Norge

utsettes for radioaktivt nedfall etter en atomhendelse, vil Kriseutvalget for atomberedskap (KUA)

eller Direktoratet for strålevern og atomsikkerhet (DSA) gi råd om at barn < 18 år, gravide og

ammende skal ta jodtabletter for å blokkere opptaket av radioaktivt jod. I helt spesielle tilfeller vil

myndighetene også anbefale jodtabletter til voksne mellom 18 og 40 år.

Vi anbefaler at jodtabletter også inntas av personer med stoffskiftesykdom dersom DSA gir råd om

jodtabletter til befolkningen. For de aller fleste vil det ikke medføre betydningsfulle endringer i

stoffskiftet, men noen få vil i en periode få enten for lavt eller for høyt stoffskifte. For å fange opp

dette, bør man ta en blodprøve og måle TSH og fritt T4 hos behandlende lege (fastlege eller

sykehuspoliklinikk som følger opp stoffskiftesykdommen) 6–12 uker etter inntaket.

Personer med stoffskiftesykdommer kan ta flere doser jod hvis dette blir anbefalt til befolkningen

etter en atomhendelse.

En spesiell hudsykdom kalt dermatitis herpetiformis (Duhrings sykdom) kan få et oppbluss etter

inntak av jodtabletter. Vi anbefaler likevel at både barn og voksne med denne sykdommen som

hovedregel tar jodtabletter når det blir anbefalt. Hvis de får en forverrelse av sykdommen etter

inntaket, bør de bestille time til kontroll og justering av behandling.

* Som hovedregel skal personer med stoffskiftesykdommer også ta jodtablett ved

atomhendelser, dersom dette rådet blir gitt til befolkningen fra myndighetene.

* Det anbefales at personer med stoffskiftesykdommer kontrollerer sine stoffskifteprøver hos

sin behandlende lege 6-12 uker etter inntak av jodtablett.

* For gravide kvinner med stoffskiftesykdom, anbefales jodtabletter ved atomhendelser, men stoffskiftet må deretter følges i svangerskapet, første gang etter 2 uker